Държавен вестник, бр. 99, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  99
на прекратяване на договора се упражнява 
в срок до два месеца след уведомлението по 
чл. 230, ал. 8. Договорът се счита за прекра­
тен от датата, на която уведомлението за 
прекратяване е получено от предприятието.“
§ 15. В чл. 229б думите „чл. 229а, ал. 3“ се 
заменят с „чл. 229а, ал. 3 и 4“.
§ 16. В чл. 230 се правят следните допъл­
нения:
1. В ал. 6 след думите „на траен носител“ 
се добавя „който позволява на доставчиците 
да удостоверяват по всяко време получаването 
на уведомлението от потребителя“.
2. Създава се ал. 8:
„(8) Преди увеличение на цените на елек­
тронните съобщителни услуги по силата на 
договорна клауза, която позволява увеличение 
на цените със сума, която съответства на 
обективен индекс на потребителските цени, 
съставен от публична институция, предпри­
ятията уведомяват крайните ползватели по 
ясен и изчерпателен начин и на траен носи­
тел за предстоящото увеличение в срок не 
по-кратък от един месец преди влизането му 
в сила. Комисията може да определи начина 
и формата на уведомяването.“
§ 17. Създава се глава деветнадесета „а“ с 
чл. 310а – 310и:
„ Г л а в а  д е в е т н а д е с е т а  „ а “
СЕРТИФИЦИРАНЕ НА ОРГАНИ ЗА ИЗ­
ВЪНСЪДЕБНО УРЕЖДАНЕ НА СПОРОВЕ, 
ПРЕДОСТАВЯНЕ НА СТАТУТ НА ДОВЕРЕН 
ПОДАТЕЛ НА СИГНАЛИ И НА ОДОБРЕН 
ИЗСЛЕДОВАТЕЛ СЪГЛАСНО РЕГЛАМЕНТ 
(ЕС) 2022/2065
Чл. 310а. (1) Комисията сертифицира орга­
ни за извънсъдебно уреждане на спорове по 
смисъла на чл. 21 от Регламент (ЕС) 2022/2065 
между получатели на услугата и доставчици 
на онлайн платформи.
(2) Орган за извънсъдебно уреждане на 
спорове, който желае да бъде сертифициран 
по ал. 1, подава заявление до комисията, което 
съдържа данни за:
1. идентификация за:
а) физически лица – трите имена, единен 
граждански номер и адрес, а за чуждестранни 
лица – личен номер;
б) правни образувания, юридически лица 
и физически лица – еднолични търговци – на­
именование, седалище, адрес на управление 
и съответен идентификационен код; 
2. контакт със заявителя. 
(3) Към заявлението по ал. 2 се прилага:
1. информация за начина на финансиране;
2. информация за лицата, които отговарят 
за или участват в процедура за извънсъдебно 
уреждане на спорове – автобиография и ди­
плома за завършено образование;
3. процедурни правила за работа на органа, 
които предвиждат най-малко: 
а) изисквания и гаранции за независимост и 
безпристрастност на експерта или експертите, 
които решават всеки отделен спор; 
б) правила за формиране на възнагражде­
нието на експертите, което е независимо от 
резултата на процедурата; 
в) процедура и срокове за справедливо, 
бързо и ефективно уреждане на споровете;
4. информация за размера на таксите или 
механизмите, използвани за определяне на 
таксите за страните по спора, ако има такива;
5. информация за езиците, на които потре­
бителите могат да подават жалби и на които 
се провежда процедурата за извънсъдебно 
уреждане на спорове;
6. информация за експертен опит по чл. 21, 
параграф 3, буква „б“ от Регламент (ЕС) 
2022/2065;
7. декларация за съответствие с изисква­
нията на чл. 21, параграф 3 от Регламент 
(ЕС) 2022/2065.
(4) Комисията еднократно може да поис­
ка допълнителна информация от заявителя, 
като определя срок за представянето є до 
един месец от получаване на искането, но не 
по-кратък от 7 дни.
(5) В случай че заявителят не предостави 
информацията по ал. 4 в указания му срок, 
производството се прекратява.
(6) Комисията с решение издава сертифи­
кат на органа за извънсъдебно уреждане на 
спорове в срок до два месеца от постъпването 
на заявлението по ал. 2, който се удължава 
със срока по ал. 4 в случай на поискана до­
пълнителна информация. 
(7) Сертификатът е със срок на действие 5 
години, считано от датата на издаването му.
(8) Комисията с мотивирано решение 
отказва да издаде сертификат на органа за 
извънсъдебно уреждане на спорове, в случай 
че заявителят не отговаря на изискванията на 
чл. 21, параграф 3 от Регламент (ЕС) 2022/2065.
(9) Комисията води публичен електронен 
регистър на сертифицираните органи за из­
вънсъдебно уреждане на спорове, данните от